Riżoluzzjoni tal-Parlament Ewropew għas-segwitu ta' l-opinjoni tal-Parlament dwar il-protezzjoni ambjentali: il-ġlieda kontra l-kriminalità, d-delitti kriminali u l-pieni



Official Journal 313 E , 20/12/2006 P. 0434 - 0435



P6_TA(2006)0458 L-użu tal-liġi kriminali sabiex jiġi protett l-ambjent Riżoluzzjoni tal-Parlament Ewropew għas-segwitu ta' l-opinjoni tal-Parlament dwar il-protezzjoni ambjentali: il-ġlieda kontra l-kriminalità, d-delitti kriminali u l-pieni Il-Parlament Ewropew, - wara li kkunsidra l-proposta għal direttiva tal-Parlament Ewropew u tal-Kunsill dwar il-protezzjoni ta' lambjent permezz tal-liġi kriminali [1], - wara li kkunsidra l-pożizzjoni tiegħu tad- 9 ta' April 2002 bil-ħsieb ta' l-adozzjoni ta' direttiva tal-Parlament Ewropew u tal-Kunsill dwar il-protezzjoni ta' l-ambjent permezz tal-liġi kriminali [2], - wara li kkunsidra l-pożizzjoni tiegħu tad- 9 ta' April 2002 dwar il-proposta għal deċiżjoni tal-Kunsill li tistabbilixxi programm qafas fuq il-bażi tat-Titolu VI tat-Trattat dwar l-Unjoni Ewropea - Koperazzjoni ġudizzjarja u tal-pulizija fi kwistjonijiet kriminali [3], - wara li kkunsidra s-sentenza tal-Qorti tal-Ġustizzja tat- 13 ta' Settembru 2005 fil-Kawża C-176/03, Il-Kummissjoni v. il-Kunsill [4], - wara li kkunsidra l-komunikazzjoni mill-Kummissjoni lill-Parlament Ewropew u l-Kunsill dwar l-implikazzjonijiet tas-sentenza tal-Qorti tat- 13 ta' Settembru 2005 (Kawża C-176/03, Il-Kummissjoni v. il-Kunsill) (COM(2005)0583), - wara li kkunsidra r-riżoluzzjoni tiegħu ta' l- 14 ta' Ġunju 2006 dwar il-konsegwenzi tas-sentenza tal-Qorti tat- 13 ta' Settembru 2005 (C-176/03, Il-Kummissjoni v. il-Kunsill) [5], - wara li kkunsidra l-Artikolu 108(5) tar-Regoli ta' Proċedura tiegħu, A. billi l-Qorti tal-Ġustizzja, fis-sentenza tagħha tat- 13 ta' Settembru 2005, iddeċidiet li l-leġiżlatura tal-Komunità hija intitolata tieħu miżuri li jirrelataw mal-liġi kriminali ta' l-Istati Membri li hi tikkunsidra neċessarji sabiex tiżgura li r-regoli li hija tistipula dwar il-protezzjoni ambjentali jkunu kompletament effettivi, B. billi l-Qorti tal-Ġustizzja tikkunsidra li d-dispożizzjonijiet ta' l-Artikoli 135C u 280(4) tat-Trattat KE ma jostakolaw l-ebda armonizzazzjoni tal-liġi kriminali, għall-finijiet ta' l-implimentazzjoni tal-politika ambjentali, C. C billi l-Qorti tal-Ġustizzja tikkunsidra li, "id-deċiżjoni qafas kollha, peress li ma tistax tinqasam, tikostitwixxi ksur ta' l-Artikolu 47 tat-Trattat UE għaliex tidħol fuq il-poteri li l-Artikolu 175 tat-trattat KE jagħti lill-Komunità", D. billi l-Kummissjoni, fil-komunikazzjoni hawn fuq imsemmija dwar l-implikazzjonijiet tas-sentenza tal-Qorti tat- 13 ta' Settembru 2005, iddikjarat li d-dispożizzjonijiet tal-liġi kriminali meħtieġa għall-implimentazzjoni effettiva tal-liġi tal-Komunità huma kwistjoni għat-Trattat KE, E. E billi l-pożizzjoni li ħadet il-Qorti tal-Ġustizzja, kif reġgħet ġiet interpretata mill-Kummissjoni, għandha tintlaqa' hekk kif tapprova l-pożizzjoni diġà meħuda mill-Parlament Ewropew fir-riżoluzzjoni tagħha tat- 3 ta' Settembru 2003 dwar bażijiet legali u konformità mal-liġi tal-Komunità [6], 1. Jilqa' s-sentenza tal-Qorti tal-Ġustizzja, li annulla d-deċiżjoni qafas fuq il-protezzjoni ta' l-ambjent li ġiet adottata bi żball taħt it-tielet, flok taħt l-ewwel pilastru; 2. Jinnota li d-deċiżjoni tal-Qorti tal-Ġustizzja twassal għall-vojt legali dwar il-protezzjoni ta' l-ambjent permezz tal-liġi kriminali; 3. Jikkunsidra li l-adozzjoni tad-deċiżjoni qafas mill-Kunsill turi li l-Istati Membri jirrikonoxxu li l-istrumenti tal-liġi kriminali huma neċessarji sabiex isaħħu l-infurzar tal-liġijiet dwar il-protezzjoni ambjentali; 4. Jikkunsidra li l-adozzjoni tad-deċiżjoni qafas mill-Kunsill turi li l-Istati Membri jirrikonoxxu l-ħtieġa għal ċerta armonija fil-qasam tal-protezzjoni ta' l-ambjent permezz tal-liġi kriminali; 5. Jinnota li l-Qorti ddikjarat b'mod ċar li l-Artikolu 1 sa 7 tad-deċiżjoni seta' ġie adottat b'mod xieraq skond l-Artikolu 175 tat-Trattat KE; 6. Jiddispjaċih li l-Kummissjoni, fil-komunikazzjoni hawn fuq imsemmija dwar l-implikazzjonijiet tassentenza tal-Qorti tat- 13 ta' Settembru 2005, mhix espliċita aktar dwar l-azzjoni li beħsiebha tieħu firrigward tal-proposta eżistenti għal direttiva tal-Parlament Ewropew u tal-Kunsill dwar il-protezzjoni ta' lambjent permezz tal-liġi kriminali; 7. Jistieden lill-Kunsill jeżamina l-proposta oriġinali tal-Kummissjoni bil-ħsieb li jemendaha jew jipprovdi gwida għall-proposta ġdida fuq il-protezzjoni ta' l-ambjent permezz tal-liġi kriminali fuq il-bażi ta' l-Artikolu 175 tat-Trattat KE; 8. Jitlob li, sakemm il-Kunsill huwa determinat li jagħmel progress f'adozzjoni ta' pożizzjoni komuni dwar il-proposta oriġinali tal-Kummissjoni, il-Kummissjoni tfassal proposta ġdida fuq il-protezzjoni ta' lambjent permezz tal-liġi kriminali fuq il-bażi ta' l-Artikolu 175 tat-Trattat KE, filwaqt li tqis is-sentenza tal-Qorti tal-Ġustizzja, kif ukoll l-inkorporazzjoni tar-riżultat tal-vot tal-Parlament Ewropew fl-ewwel qari fuq il-proposta oriġinali għal direttiva; 9. Jagħti istruzzjonijiet lill-President tiegħu biex jgħaddi din ir-riżoluzzjoni tal-Parlament lill-Kunsill, lill- Kummissjoni u lill-Gvernijiet u l-Parlamenti ta' l-Istati Membri. [1] ĠU C 180 E, 26.6.2001, p.238. [2] ĠU C 127 E, 29.5.2003, p. 119. [3] ĠU C 127 E, 29.5.2003, p. 132. [4] [2005] ECR I-7879. [5] Testi Adottati, 14.6.2006, P6_TA(2006)0260. [6] ĠU C 76 E, 25.3.2004, p. 224. --------------------------------------------------